પોલીસ સુપ્રિન્ટેન્ડેન્ટ રેન્કના 2004ની બેચના પોલીસ અધિકારીઓને પણ ડીઆઈજીમાં બઢતી આપવાની હતી, પરંતુ 21 એડી.સુપ્રિન્ટેન્ડેન્ટ ઓફ પોલીસ તેમજ બીજા એસપી અધિકારીઓની બદલીઓ નજીકના સમયમાં કરવાની હોવાથી 2004 બેચને 15 ઓગસ્ટ પછી બદલી અને બઢતી આપવામાં આવી શકે છે. સરકારે 2005 બેચના ખેડા એસપી મનિન્દરસિંગ પવાર, એટીએસના એસપી હિમાન્શું શુક્લા, સીબીઆઈમાં ડેપ્યુટેશનમાં ગયેલા રાઘવેન્દ્ર વત્સ, દાહોદ એસપી પ્રેમવીર સિંગ, કચ્છ પશ્ચીમના એસ પી એમ એસ ભરાડા અને સુરત લાજપોર જેલના સુપ્રિટેન્ડેન્ટ એચ આર ચૌધરીને સિલેક્શન ગ્રેડ આપવામાં આવ્યો છે. આ રીતે જે બદલીની અપેક્ષા સાથે કે ઉચ્ચ પોસ્ટીંગની અપેક્ષામાં હતાં તેમને હજું વધુ સમય રાહ જોવી પડી શકે છે. એટલે કે, લોકસભાની ચૂંટણી પહેલાં સાગમટે થનારી બદલીમાં આ પોલીસ અધિકારીઓનો બદલીનો ગંજીપો ચીપાઇ શકે છે.